**РЕПУБЛИКА СРБИЈА**

**ОПШТИНА РАЧА-ОПШТИНСКО ВЕЋЕ**

**Број:46-43/2025-II-01**

**Датум:06.08.2025. године.**

На основу члана 46. става 1. тачке 1) Закона о локалној самоуправи (“Службени гласник РС”, бр 129/2007, 83/2014-др. закон, 101/2016-др.закон, 47/2018 и 111/2021-др.закон), члана 71. става 1. тачке 1) Статута општине Рача (“Службени гласник општине Рача”, бр. 3/19) и члана 2. става 1. тачке 1) Пословника о раду Општинског већа општине Рача (“Службени гласник општине Рача”, бр. 22/20, 8/22 и 9/24), а у вези са чланом 99. Закон о планирању и изградњи („Службени гласник РС“, број 72/2009, 81/2009-испр.,64/2010-одлука УС, 24/2011, 121/2012,42/2013-одлука УС, 50/2013-одлука УС, 98/2013-одлука УС, 132/2014, 145/2014, 83/2018, 31/2019, 37/2019-др. закон, 9/2020, 52/2021 и 62/2023), члaном 29. ставом 1. Закона о јавној својини ( "Службени гласник РС", број 72/2011, 88/2013, 105/2014, 104/2016–др. закон, 108/2016, 113/2017, 95/2018, 153/2020 и 94/2024), чланом 25. Одлуке о грађевинском земљишту („Службени гласник општине Рача“, број 3/2021), чланом 2. Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима надметања и прикупљања писмених понуда („Службени гласник РС“, број 16/2018 и 79/2023), чланом 12. Одлуке о прибављању, располагању,управљању и коришћењу ствари у јавној својини општине Рача („Службени гласник општине Рача“, број 3/2021) и записника Комисије за спровођење поступка прибављања у јавну својину, отуђења непокретности из јавне својине и давања у закуп ствари у јавној својини општине Рача, број 46-34/25-I-04, Општинско веће општине Рача, на седници одржаној дана 06.08.2025. године, утврдило је предлог:

**Р Е Ш Е Њ А**

**О ОТУЂЕЊУ ГРАЂЕВИНСКОГ ЗЕМЉИШТА У ЈАВНОЈ СВОЈИНИ ОПШТИНЕ РАЧА**

**I ОДОБРАВА СЕ** отуђење непокретности из јавне својине општине Рача и то:

**кп. бр. 368/3 КО Адровац**, у површини од 623 м2, врста земљишта: земљиште у грађевинском подручју, по култури: њива 1. класе, која се налази у оквиру Плана генералне регулације градског насеља Рача („Службени гласник општине Рача“, број 11/12 и 14/15, по намениземљишта – грађевинско земљиште за остале намене – породично становање и налази се у целини II.1 – зона породичног, урбаног становања, **Рајици Ђоковићу**, ЈМБГ: 0101970720066, бр. лк. 014706105, издата од стране ПС Рача, са пребивалиштем у Адровцу, улица Опленачка 021, као најповољнијем понуђачу у поступку прикупљања писмених понуда.

**II** Непокретност из става 1. овог Решења отуђује се на основу спроведеног поступка прикупљања писмених понуда по Огласу за отуђење грађевинског земљишта у јавној својини општине Рача број 46-29/2025-I-04 и записника Комисије за спровођење поступка прибављања у јавну својину, отуђења непокретности из јавне својине и давања у закуп ствари, прибављања и отуђења грађевинског земљишта у јавној својини општине Рача број 46-34/2025-I-04, са предлогом најповољнијег понуђача, за понуђену купопродајну цену у износу од **580.000,00**  динара.

**III** На основу овог Решења, закључиће се Уговор о купопродаји непокретности, између општине Рача и купца Ђоковић Рајице из Адровца.

Пријавом на Оглас купац је уплатио износ од 57.914,00 динара, док ће остатак уговорене цене исплатити у року од **8** дана од дана потписивања уговора.

**IV** Овлашћује се Председник општине Рача, да закључи Уговор о купопродаји са именованим купцем из става 1. овог решења, у року од 8 дана од дана коначности истог.

**О б р а з л о ж е њ е**

Скупштина општине Рача је дана 23.05.2025. године, донела Одлуку о покретању поступка отуђења непокретности из јавне својине општине Рача број 020-15/2025-I-01, катастарске парцеле број 368/3 КО Адровац.

Општинска управа општине Рача је дана 23.06.2025. године, објавила оглас за отуђење грађевинског земљишта у јавној својини општине Рача број 46-29/2025-I-04, путем прикупљања писмених понуда.

Надлежна Комисија је спровела поступак прикупљања писмених понуда, а како је на оглас пристигла једна благовремена и потпуна понуда, која у свему одговара условима огласа - понуђача Ђоковић Рајице из Адровца, улица Опленачка број 021, на основу чега је Комисија саставила предлог најповољнијег понуђача и исти проследила надлежном органу ради доношења Решења о отуђењу и закључивања Уговора о купопродаји непокретности.

На основу свега изнетог доноси се решење као у диспозитиву.

**ОПШТИНСКО ВЕЋЕ ОПШТИНЕ РАЧА**

**П Р Е Д С Е Д Н И К**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Бранко Радосављевић

**Доставити:**

* Скупштини општине Рача;
* a/a.